קאיראט אלמטי

מועדון כדורגל קאיראט אלמטי (בקזחית: Қайрат-Алматы футбол клубы, Qaırat Fýtbol Klýby) הוא מועדון כדורגל קזחי מהעיר אלמטי, שמתמודד בליגת העל הקזחית, הליגה הבכירה בקזחסטן.

המועדון נוסד בשנת 1954 בשם לוקומוטיב אלמה אטה על בסיס מועדון הכדורגל דינמו אלמה אטה שנוסד ב-23 בנובמבר 1952. המועדון שינה את שמו לאורוז'איי בשנת 1955 ואחר כך לקאיראט אלמטי בשנת 1956. מגרש הבית הוא האצטדיון המרכזי שהוא בעל קיבולת של 23,804 צופים. צבעי מדי הבית של הקבוצה הם צהוב ושחור.

הקבוצה הייתה הקבוצה הקזחית המובילה בעידן הסובייטי והמועדון הקזחי היחיד אי פעם שהתחרה בליגת העל הסובייטית, אחרי שזכה בליגה הסובייטית הראשונה (הליגה השנייה בברית המועצות) בשנת 1976 ובשנת 1983. מסיבה זו המועדון כונה בשם "המועדון הלאומי" והיה המועדון הפופולרי ביותר בקזחסטן. בשנת 1986 המועדון סיים את העונה במקום השביעי בליגת העל הסובייטית, המקום הגבוה ביותר בכל הזמנים עבור מועדון קזחי בליגות הסובייטיות ובסך הכל המועדון בילה 24 עונות בליגת העל הסובייטית, שיא לקבוצה ממרכז אסיה.

המועדון זכה ארבע פעמים באליפות ליגת העל הקזחית, תשע פעמים בגביע הקזחי, פעמיים פעמים בסופרקאפ ופעם אחת בגביע הפדרציה הסובייטי. יריבתה המושבעת הוא מועדון "אסטנה" והמשחק ביניהן נחשב למשחק הקלאסיקו הקזחי.

היסטוריה
קאיראט אלמטי, ביחד עם המועדונים אירטיש פבלודר ואסטנה מהווים את המועדונים המובילים בקזחסטן. הקבוצה זכתה בשתי אליפויות ליגת העל הקזחית בשנים 1992 ו-2004 וכן זכתה בגביע הקזחי בשנים 1992, 1996, 1999, 2001, 2003, 2014 ו-2015.

עם הצטרפות פדרציית הכדורגל של קזחסטן לאופ"א, קאיראט אלמטי הפך למועדון הקזחי הראשון שהשתתף בתחרות קבוצות אירופית כלשהי, בהשתתפותו במוקדמות ליגת האלופות בעונת . הקבוצה ניצחה במשחק הראשון את ארטמדיה ברטיסלבה בתוצאה 0–2 אך במשחק השני הפסידה 1–4 ולכן לא העפילה לשלב המוקדמות השני.

המשבר הכלכלי (2007-2009)
בסוף עונת 2006, נותן החסות הראשי של המועדון, "קזחסטן טמיר ז'וליי" (חברת הרכבות הלאומית של קזחסטן), עזב. זה זירז משבר פיננסי שנמשך עד תחילת עונת 2007. כתוצאה מכך, רוב השחקנים של המועדון עברו לקבוצות אחרות. המועדון נכנס לעונת 2007 עם קבוצה מנוסה וצעירה. בחודש יולי 2007, קבוצת משקיעים פרטיים השתלטה על המועדון והשקיעה כ-4 מיליון דולר במועדון. המועדון התקדם לרבע גמר הגביע הקזחי, אבל בליגה הוא היה קרוב מאוד לירידה לליגה השנייה, לאחר שסיים במקום השלושה עשר בעונה זו. בתחילת שנת 2009, המועדון הכריז על עצמו שפשט את הרגל והורד לליגה הקזחית הראשונה (הליגה השנייה בקזחסטן). בחודש נובמבר 2009, קאיראט אלמטי זכתה באליפות הליגה הקזחית הראשונה וחזרה לליגת העל הקזחית.
ההתחדשות
בשנת 2009 70% ממניות הקבוצה נרכשו על ידי חברת קזרוסגז שבבעלות האוליגרך הקזחי קאיראט בורנבאייב. הקבוצה רכשה שחקנים חדשים לרבות כוכבים כמו אנטולי טימושצ'וק ואנדריי ארשבין והפכה לאחת הקבוצות המובילות בכדורגל הקזחי ובעונת 2016/2017 סיימה כסגנית האלופה ושחקנה באורג'ן איסלאמחאן היה בין המבקיעים הגדולים של הליגה.

בשנים הבאות קאיראט זכתה 4 פעמים בגביע הקזחי (2014, 2015, 2017, 2018) במה שהביא את סך הזכיות שלה ל-9, היא סיימה כסגנית אלופה במשך 5 עונות רצופות (2015, 2016, 2017, 2018, 2019), אך השיגה זכייה באליפות רק 16 שנים לאחר הזכייה הקודמת, בעונת 2020.

בשנת 2024 זכתה קאיראט שוב באליפות.

 האצטדיון 
ממוזער|האצטדיון המרכזי|300px
האצטדיון המרכזי באלמאטי נבנה בשנת 1958 וכולל 4 יציעים ובעל קיבולת של 23,804 מקומות.

 שחקנים 
סגל נוכחי
מעודכן ל-5 בפסטמבר 2025






 (בהשאלה מויקטוריה פלזן)

שחקנים מפורסמים בעבר ובהווה
  אנטולי טימושצ'וק
  ואגנר לאב
  יסאל דה סילבה ברבוסה
  ג'רארד גוהו
  שלדון באטו
  ססאר ארסו
  ז'רקו מרקוביץ'
  עליבק בולשב
  בויירז'ן יסלמחן
  אנדריי ארשבין
  מיכאיל בקאייב

מאמנים בולטים
ברשימה זו מופיעים המאמנים שזכו בתואר אחד לפחות, עם קאיראט אלמטי:
 שם תקופה תארים ויקטור קורולקוב1971–1972גביע רכבות אירופה סטניסלב קמינסקי1976–1978הליגה הסובייטית הראשונה ליאוניד אוסטרושקו1983–1986הליגה הסובייטית הראשונה בחטיאר באייסייטוב1992–1993ליגת העל הקזחית, הגביע הקזחי וחיד מסודוב1996–1998הגביע הקזחי ולדימיר ניקיטנקו1999–2000הגביע הקזחי וחיד מסודוב2001הגביע הקזחי ליאוניד אוסטרושקו2003הגביע הקזחי אלכס פטרושין2004–2004ליגת העל הקזחית ולדימיר וייס2014–2015הגביע הקזחי קחאבר צחדאדזה2016–20172 סופרקאפ קזחי קרלוס פרר2017–2018הגביע הקזחי אנדריי קרפוביץ'2018הגביע הקזחי אלכסיי שיפלבסקי2018–
 תארים והישגים 
120px|ממוזער|סמל המועדון משנות ה-60 עד שנות ה-70
120px|ממוזער|סמל המועדון משנות ה-70 עד שנות ה-80
קזחסטן
ליגת העל הקזחית:
זכייה (4): 1992, 2004, 2020, 2024
סגנות (5): 2015, 2016, 2017, 2018, 2019
הגביע הקזחי:
זכייה (10) (שיא): 1992, 1996, 1999, 2001, 2003, 2014, 2015, 2017, 2018, 2021
סגנות (3): 2004, 2005, 2016
הסופר קאפ הקזחי:
זכייה (3): 2016, 2017, 2025
סגנות (2): 2015, 2018
הליגה הקזחית הראשונה:
זכייה (1): 2009
ברית המועצות
הליגה הסובייטית הראשונה:
זכייה (2): 1976, 1983
גביע הפדרציה הסובייטי:
זכייה (1): 1988
בינלאומי
גביע רכבות אירופה:
זכייה (1): 1971

קישורים חיצוניים






הערות שוליים

*
קטגוריה:קבוצות כדורגל קזחיות
קטגוריה:קבוצות כדורגל סובייטיות
קטגוריה:קבוצות כדורגל ששיחקו בליגה הבכירה בברית המועצות
קטגוריה:קבוצות כדורגל שהוקמו ב-1954
קטגוריה:אלמטי: ספורט